Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 15 ก.พ.66
Daily Focus-บล.ฟินันเซีย ไซรัส ประจำวันที่ 15 ก.พ.66
15 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (15 ก.พ.66) คาด SET แกว่งตัว Sideways to Sideways Down ในกรอบ 1,645-1,660 จุด ภาพรวมตลาดยังมีปัจจัยกดดันทั้งภายนอกและภายใน สำหรับปัจจัยภายนอก เงินเฟ้อ CPI เดือน ม.ค. ของสหรัฐฯออกมาสูงกว่าที่ตลาดคาด ทำให้ตลาดปรับเพิ่มคาดการณ์การขึ้นดอกเบี้ยของ FED จะ Peak ในระดับสูงขึ้นเป็น 5.25-5.50% และทรงตัวสูงนานทั้งปี ทำให้สินทรัพย์เสี่ยงฟื้นตัวได้จำกัดจากเม็ดเงินที่ไหลออก
ขณะที่ Bond Yield ที่ปรับตัวขึ้น 5-10 bps จากวันก่อนหน้า ส่วนปัจจัยในประเทศโฟกัสอยู่ที่ผลประกอบการไตรมาส 4/65 ซึ่งส่วนใหญ่ที่ประกาศออกมาค่อนไปในทางต่ำกว่าคาด ทำให้ตลาดกังวลต่อความเร็วในการฟื้นตัวของเศรษฐกิจโดยไทยจะประกาศ GDP ไตรมาส 4/65 วันศุกร์นี้ เรายังเน้นให้จับตากำไรในกลุ่ม Consumption และ Reopening Play ซึ่งตลาดคาดหวังสูงว่าจะเห็นการฟื้นตัวที่ดี หากไม่ต่ำกว่าคาดเราเชื่อว่าจะช่วยผ่อนคลายความกังวลลงได้บ้าง ยังมองจังหวะพักตัวของดัชนียังเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัว ส่วนระยะสั้นเน้น Selective หุ้นที่มีปัจจัยบวกเฉพาะตัวและคาดกำไรไตรมาส 4/65 แข็งแกร่ง
กลยุทธ์ : เลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 4/65 แข็งแกร่ง//ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE